Tamatieblatjang | SARIE
Tamatieblatjang	deur Barbara Joubert
Die blatjang het 'n heerlike soetsuur smaak en dis glad nie baie sterk nie. die resep is maklik en die liplekker eindproduk kan jy voorsit met baie geregte.
Stap 1. Sny rosa-tamaties in blokke. Halveer die klein rosalini-tamaties.
Stap 2. Kap uie fyn en sny brandrissies in skywe. Behou die pitte van die brandrissies.
Stap 3. Plaas uie en brandrissies saam met tamaties. en bruinsuiker in 'n kastrol.
Stap 4. Voeg asyn by en plaas op stoofplaat. Bring tot kookpunt terwyl jy roer. Verlaag hitte en laat prut oop vir 30 – 40 minute. Roer elke nou en dan. Die blatjang sal dik en konfytagtig word. Laat afkoel en skep in houer. Hou in yskas.
Sowat 4 weke in die yskas as jy nie die moeite wil doen om bottels te steriliseer nie. ekmoet bieg dit was binne twee dae op in my huis.